text: Hollandsk mand forsvundet i Esbjerg
  20 februar 2015 kl. 15.28
  En hollandsk mand efterlyses af politiet i Esbjerg. Han er ikke set siden torsdag morgen.
  Manden er torsdag morgen set køre fra sit hotel i Esbjerg, men er ikke mødt på arbejdspladsen. Derfor efterlyser politiet nu den udlejningsbil hollænderen havde udlejet.
  Ifølge tv2.dk så mener politiet ikke, at der er grund til at tro at manden har begået selvmord. Men understreger samtidig at de heller ikke tror på, at der skulle være sket en forbrydelse.
  Politiet efterlyser udlejningsbilen; en Hyundai i30 med registreringsnummer AR 97 167.
  